Svantes lykkelige dag

# Fra Svantes viser (1972) af Benny Andersen

Se, hvilken **morgenstund**!

Solen er rød og rund.

Nina er gået i **bad.**

Jeg' spiser **ostemad**.

Livet er ikke det værste man har

og om lidt er kaffen klar.

**Blomsterne** blomstrer op.

Der går en **edderkop**.

Fuglene flyver i **flok**

når de er mange nok.

Lykken er ikke det værste man har

og om lidt er kaffen klar.

**Græsset** er grønt og vådt,

Bierne har det godt.

Lungerne frådser i luft.

Åh, hvilken **snerleduft**!

**Glæden** er ikke det værste man har

og om lidt er kaffen klar.

Sang under **brusebad.**

Hun må vist være glad.

Himlen er **temmelig** blå.

Det kan jeg godt forstå.

Lykken er ikke det værste man har

og om lidt er kaffen klar.

Nu kommer Nina ud,

**nøgen**, med fugtig hud,

**kysser** mig kærligt og går

ind for at re' sit hår.

Livet er ikke det værste man har

og om lidt er kaffen klar.